	[image: image2.png]I -
THE Z
KYfiFay




	[image: image3.jpg]& IAPYMA
® | MIXAAHZ
@ KAKOINANNHZ






	
	



	Μαρία Κυπριανού
Πνευματική υπέρβαση της κρίσης
Ζωγραφική  –  Γλυπτική  -  Εγκαταστάσεις

στο Ίδρυμα Μιχάλης Κακογιάννης

Το Σπίτι της Κύπρου σε συνεργασία με το Ίδρυμα Μιχάλης Κακογιάννης παρουσιάζουν την έκθεση της Μαρίας Κυπριανού, με τίτλο Πνευματική υπέρβαση της κρίσης. Ζωγραφική – Γλυπτική – Εγκαταστάσεις.

Τα εγκαίνια της έκθεσης θα πραγματοποιηθούν την Πέμπτη 4 Μαΐου 2017 και ώρα 20:00 στον εκθεσιακό χώρο του 1ου ορόφου του Ιδρύματος Μιχάλης Κακογιάννης, Πειραιώς 206 στον Ταύρο. Η έκθεση θα παραμείνει ανοικτή για το κοινό έως τις 23 Μαΐου 2017.

Σε κριτικό σημείωμα της η κριτικός και ιστορικός τέχνης Αθηνά Σχινά, αναφέρει:
Η Μαρία Κυπριανού εμφανίστηκε στον χώρο των εικαστικών τεχνών, στα μέσα της δεκαετίας του ’90, έχοντας τελειώσει τις σπουδές της στη ζωγραφική και στη γλυπτική. Τα πρώτα δημιουργικά της εναύσματα, τα άντλησε από τη φύση και την πολιτισμική και βυζαντινή παράδοση, χρησιμοποιώντας διαλεκτικά ορισμένα στοιχεία της ή μοτίβα, τα οποία αναμόρφωσε με βάση μια προσωπική δική της αισθητική αντίληψη.

Τα χαρακτηριστικά γνωρίσματα των έργων της, αφορούν αφενός την αφαιρετικά χειρονομιακή κι εξπρεσσιονίζουσα γραφή της στη ζωγραφική, αφετέρου περιλαμβάνονται τα μινιμαλιστικής έμπνευσης γλυπτά της, που εμπερικλείουν και ανανεωτικά στοιχεία από την arte povera.

Η Μαρία Κυπριανού συνεχώς πειραματίζεται με νέους τρόπους και υλικά, εκφράζοντας τους προ-λογικούς συνειρμούς μιας συνείδησης που διαρκώς διερωτάται γύρω από τη φύση του χώρου και του χρόνου που συνεχώς μεταμορφώνει την οργανική σε ανόργανη ύλη και αντιστρόφως.
Η Μαρία Κυπριανού γεννήθηκε στα Βασίλεια Κερύνειας της Κύπρου και σπούδασε Ζωγραφική στην Α.Σ.Κ.Τ. Θεσσαλονίκης, καθώς και Γλυπτική στην Α.Σ.Κ.Τ. Αθηνών, απ’ όπου αποφοίτησε με άριστα. Στο ενεργητικό της έχει ήδη δεκαέξι ατομικές εκθέσεις και αρκετές συμμετοχές σε ομαδικές παρουσιάσεις.

Το 1999 έλαβε βραβείο από την Ακαδημία Αθηνών, για διαπρέποντα Έλληνα γλύπτη από τους νεότερους. Το 2001, τα έργα της επιλέχτηκαν στην ομάδα εκπροσώπησης του Ελληνικού Εθνικού Περιπτέρου που πήρε μέρος στην 5η Διεθνή Biennale της Sharjah (Πολιτιστικής Πρωτεύουσας του Αραβικού Κόσμου), όπου η Ελλάδα κατέκτησε το Α΄ Παγκόσμιο Βραβείο, ανάμεσα σε 80 χώρες. Έργα της Μαρίας Κυπριανού έχουν επιλεγεί επίσης από την 3η Διεθνή Biennale του Πεκίνου, η οποία πραγματοποιήθηκε στα πλαίσια των Ολυμπιακών Αγώνων του 2008. 

Το 2010 πραγματοποίησε ατομική έκθεση Ζωγραφικής, Φωτοφόρες «Εγκαταστάσεις» (Installations), Αρχαίο Μνημείο «Καστελιώτισσα», Λευκωσία, Κύπρος. Το 2013, συμμετείχε στα "Καβάφεια", με θέματα εμπνευσμένα από τον ποιητή και το έργο του, στα πλαίσια ως «Έτος Κ. Π. Καβάφη», με αφορμή την επέτειο των 150 χρόνων από την γέννηση του. Προκρίθηκε από την UNESKO και διοργάνωσε το Παράρτημα Αλεξάνδρειας του Ελληνικού Ιδρύματος Πολιτισμού, Αίγυπτο.

Χώρος:

Ίδρυμα Μιχάλης Κακογιάννης, Εκθεσιακός χώρος 1ου ορόφου

Διεύθυνση:

Πειραιώς 206, 177 78 Ταύρος

Πληροφορίες:
Στα ταμεία του Ιδρύματος και τηλεφωνικά

Δευτέρα έως Παρασκευή, 11:00-14:00, στο 210 3418579
Εγκαίνια έκθεσης:
4 Μαΐου 2017

Διάρκεια έκθεσης:
5 Μαΐου-23 Μαΐου 2017

Ώρες λειτουργίας:
18:00-22:00 καθημερινά
Συντονισμός:

Μαρία Ραγιά

Φωτογραφικό υλικό για την έκθεση θα βρείτε στην ηλεκτρονική διεύθυνση www.spititiskyprou.gr
21 Απριλίου 2017

